CELEX: 62010TA0564(01)
Language: hr
Date: 2017-09-26 00:00:00
Title: Predmet T-564/10 RENV: Presuda Općeg suda od 26. rujna 2017. – Quimitécnica.com i de Mello protiv Komisije („Tržišno natjecanje — Zabranjeni sporazumi — Europsko tržište fosfata za prehranu životinja — Novčana kazna solidarno određena u nagodbenom postupku — Obročno plaćanje — Odluka kojom se obvezuje na pribavljanje bankarske garancije u banci koja je dobila dugoročnu bonitetnu ocjenu „AA” — Tužba za poništenje — Akt koji se može pobijati — Dopuštenost — Obveza obrazlaganja — Proporcionalnost”)

6.11.2017   
            
            
               HR
            
            
               Službeni list Europske unije
            
            
               C 374/25
            
         Presuda Općeg suda od 26. rujna 2017. – Quimitécnica.com i de Mello protiv Komisije
   (Predmet T-564/10 RENV) (1)
   
   ((„Tržišno natjecanje - Zabranjeni sporazumi - Europsko tržište fosfata za prehranu životinja - Novčana kazna solidarno određena u nagodbenom postupku - Obročno plaćanje - Odluka kojom se obvezuje na pribavljanje bankarske garancije u banci koja je dobila dugoročnu bonitetnu ocjenu „AA” - Tužba za poništenje - Akt koji se može pobijati - Dopuštenost - Obveza obrazlaganja - Proporcionalnost”))
   (2017/C 374/37)
   Jezik postupka: portugalski
   
      Stranke
   
   
      Tužitelji: Quimitécnica.com – Comércio e Indústria Química, SA (Lordelo, Portugal) i José de Mello – Sociedade Gestora de Participações Sociais, SA (Lisabon, Portugal) (zastupnik: J. Calheiros, odvjetnik)
   
      Tuženik: Europska komisija (zastupnici: V. Bottka i B. Mongin, agenti, uz asistenciju Marques Mendes i A. Dias Henriques, odvjetnika)
   
      Predmet
   
   Zahtjev na temelju članka 263. UFEU-a radi djelomičnog poništenja odluke koja se navodno nalazi u dopisu računovodstva Komisije od 8. listopada 2010. u vezi s plaćanjem novčanih kazni izrečenih tužiteljima za povredu pravila o tržišnom natjecanju Odlukom C(2010) 5004 final Komisije od 20. srpnja 2010. koja se odnosi na postupak primjene članka 101. UFEU-a i članka 53. Sporazuma o EGP-u. (predmet COMP/38.886 – fosfati za prehranu životinja), u mjeri u kojoj se tim propisom nalaže pribavljanje garancije u banci koja je dobila dugoročnu bonitetnu ocjenu „AA” kao uvjet za to da tužitelji mogu postaviti zahtjev za dodjelu dodatnih rokova za plaćanje novčane kazne koja im je određena solidarno.
   
      Izreka
   
   
               1.
            
            
               Prigovor nedopuštenosti se odbija.
            
         
               2.
            
            
               Tužba se odbija.
            
         
               3.
            
            
               Europska komisija snosit će vlastite troškove kao i troškove društava Quimitécnica.com – Comércio e Indústria Química, SA i José de Mello – Sociedade Gestora de Participações Sociais, SA u vezi sa žalbenim postupkom pred Sudom kao i postupkom pred Općim sudom koji je prethodio žalbenom postupku.
            
         
               4.
            
            
               Društva Quimitécnica.com – Comércio e Indústria Química i José de Mello – Sociedade Gestora de Participações Sociais te Europska komisija snosit će svaki vlastite troškove u vezi s postupkom ponovnog odlučivanja pred Općim sudom.
            
         
      (1)  SL C 55, 19. 2. 2011.